సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మలేసియా ఓపెన్: సెమీస్ చేరిన సింధు, శ్రీకాంత్
తెలుగు షట్లర్లు పీవీ సింధు, కిదాంబి శ్రీకాంత్ మలేసియా ఓపెన్ సెమీఫైనల్ చేరారు. సిందు కరోలిన్ మారిన్‌పై వరుస సెట్లలో గెలుపొందింది.
Samayam Telugu | Updated:
Jun 29, 2018, 06:16PM IST
భారత స్టార్ షట్లర్ పీవీ సింధు మలేసియా ఓపెన్‌ మహిళ సింగిల్స్‌లో సెమీఫైనల్ చేరింది. క్వార్టర్ ఫైనల్లో తన ప్రియతమ ప్రత్యర్థి స్పెయిన్ ప్లేయర్ కరోలిన్ మారిన్‌ను 22-20, 21-18 తేడాతో వరుస సెట్లలో ఓడించింది. తొలి సెట్‌లో మరో రెండు పాయింట్లు సాధిస్తే మారిన్‌ గెలిచే స్థితిలో సింధు అద్భుతంగా పుంజుకుంది. వరుసగా నాలుగు పాయింట్లు సాధించి సెట్‌ను సొంతం చేసుకుంది. రెండో సెట్లో విజృంభించిన తెలుగు తేజం.. 12-6 తేడాతో ముందజ వేసింది. తర్వాత ఆధిక్యాన్ని 14-15కి తగ్గించినప్పటికీ.. 21-18 తేడాతో సెట్‌ను సింధుకు కోల్పోయింది.
పురుషుల సింగిల్స్‌లో కిదాంబి శ్రీకాంత్ సెమీఫైనల్ చేరాడు. క్వార్టర్ ఫైనల్లో ఫ్రాన్స్‌కు చెందిన బ్రిస్ లెవెర్డ్‌జ్‌ను 21-18, 21-14 తేడాతో ఓడించాడు. నాలుగో సీడ్‌గా బరిలో దిగిన శ్రీకాంత్ 22వ ర్యాంక్ ఆటగాడైన లెవెర్డ్‌జ్‌ను 39 నిమిషాల్లో మట్టికరిపించాడు.
సెమీఫైనల్లో శ్రీకాంత్ జపాన్ ఆటగాడు, వరల్డ్ నంబర్ 2 కెంటో మొమొటాతో తలపడనున్నాడు. జపాన్ బ్యాడ్మింటన్ అసోసియేషన్ 2015లో కేసినో గ్యాంబ్లింగ్ కారణంగా కెంటో‌పై ఏడాది నిషేధం విధించింది. తర్వాత బరిలో దిగిన నాటి నుంచి మొమొటో అద్భుత ఫామ్‌లో ఉన్నాడు. గత ఏడాది డచ్ ఓపెన్, మకావు ఓపెన్లను గెలుపొందడంతోపాటు కెనడా ఓపెన్ ఫైనల్ చేరాడు. 2018 ఆసియా బ్యాడ్మింటన్ ఛాంపియన్‌షిప్ కైవసం చేసుకున్నాడు.